# data[].attributes.body
Σήμερα μας υποδέχτηκαν στο Ensemble Saint Martin, στο Val d’Erdre, κοντά στη Ναντ της Γαλλίας, όπου θα πραγματοποιήσουμε επιτόπια παρατήρηση. Αρχικά, οι δάσκαλοι/ες του σχολείου και η διευθύντρια μάς ξενάγησαν στους χώρους και μας παρουσίασαν το σχολείο τους. Μας εντυπωσίασε το γεγονός ότι οι τάξεις, αλλά και οι διάδρομοι του σχολείου είναι διακοσμημένοι με πλούσιο εποπτικό υλικό και με εργασίες των μαθητών/ριών. Οι αίθουσες, ακόμα, είναι ευρύχωρες, φωτεινές, τακτοποιημένες, εξοπλισμένες με προτζέκτορα και υπολογιστή, ενώ διαθέτουν πληθώρα υλικών.

Έπειτα, μας συνόδεψαν σε μία Τετάρτη Τάξη Δημοτικού, όπου παρακολουθήσαμε τα μαθήματα της Γλώσσας και των Μαθηματικών. Η εκπαιδευτικός της τάξης μας ενημέρωσε, ότι κάθε Δευτέρα συμμετέχει στο μάθημα και μια εκπαιδευτικός Παράλληλης Στήριξης, η οποία υποστηρίζει δύο παιδιά με μαθησιακές δυσκολίες. Επίσης, μας εξήγησε  ότι σπάνια αξιοποιεί σχολικό εγχειρίδιο, καθώς προτιμάει να προετοιμάζει το δικό της υλικό σε φύλλα εργασίας και ασκήσεις στο τετράδιο. Παρατηρήσαμε ότι η εκπαιδευτικός αξιοποιεί συμπληρωματικά τις Τ.Π. Ε στο μάθημά της, κυρίως για την προβολή των φύλλων εργασίας.

Μετά το μεσημεριανό διάλειμμα, μας υποδέχτηκε στην τάξη της η δασκάλα μιας Δευτέρας Τάξης και παρακολουθήσαμε τα μαθήματα των Μαθηματικών, της Μελέτης Περιβάλλοντος και της Ορθογραφίας. Η εκπαιδευτικός εργάστηκε και στα τρία μαθήματα με δικό της υλικό και πρόβαλε τα φύλλα εργασίας στον προτζέκτορα. Επιπλέον, κατά το Μάθημα της Μελέτης η εκπαιδευτικός παρουσίασε και ένα βίντεο στον προτζέκτορα. Στο τέλος της ημέρας, τα παιδιά ενθουσιασμένα μας ζήτησαν να τους μάθουμε μερικές ελληνικές λέξεις!

# data[].attributes.body
Την Τρίτη επισκεφτήκαμε το Νηπιαγωγείο του σχολείου και παρακολουθήσαμε το μάθημά τους εκεί. Αρχικά, συγκεντρώθηκαν όλοι/ες μαζί στην παρεούλα και πραγματοποίησαν την καθημερινή τους ρουτίνα (ανάρτηση ημερομηνίας στον τοίχο, καταμέτρηση ημερών, κ.ά). Στην συνέχεια, χωρίστηκαν σε μικρές ομάδες και υλοποίησαν δραφορετικές δραστηριότητες, όπως κινητικά παιχνίδια, καλλιγραφία, κατηγοριοποίηση ζώων, ασκήσεις μαθηματικών. Η δασκάλα της τάξης μάς ενημέρωσε ότι έχει και βοηθό, όπως και ότι υπάρχει και ειδική παιδαγωγός που βοηθάει για την πρώτη ώρα τέσσερα παιδιά με μαθησιακές δυσκολίες.

Μετά το μεσημεριανό διάλειμμα, παρακολουθήσαμε την 1η Δημοτικού και ειδικότερα τα μαθήματα της Μελέτης Περιβάλλοντος, Εργαστήρια, Αγγλικών και Γυμναστικής. Η εκπαιδευτικός αξιοποίησε δικό της υλικό, ενώ για το μάθημα των αγγλικών πρόβαλε μερικά βίντεο στον προτζέκτορα. Η ίδια μας εξήγησε ότι δεν υπάρχουν ειδικότητες και ότι η κάθε δασκάλα διδάσκει όλα τα μαθήματα στην τάξη της.

# data[].attributes.body
Την Τετάρτη το σχολείο ήταν κλειστό, οπότε γνωρίσαμε καλύτερα την πόλη της Ναντ.

# data[].attributes.body
Την Πέμπτη επισκεφτήκαμε μια Δευτέρα τάξη και παρακολουθήσαμε τα μαθήματα των εργαστηρίων, των μαθηματικών, των αγγλικών, αλλά και ένα μάθημα χορού σχετικά με παραδοσιακούς χορούς της περιοχής της Βρετάνης.

Η δασκάλα για τα μαθήματα αξιοποίησε δικό της υλικό αλλά και ένα βιβλίο Μαθηματικών.

Χρησιμοποίησε, επίσης, τις Νέες Τεχνολογίες συμπληρωματικά, προκειμένου να προβάλλει τα φύλλα εργασίας και ένα βίντεο για το μάθημα των αγγλικών. Στο μάθημα συμμετείχε και εκπαιδευτικός της Παράλληλης Στήριξης, βοηθώντας ένα παιδί με μαθησιακές δυσκολίες.

Αναφορικά με την αίθουσα, είναι ευρύχωρη, φωτεινή και διαθέτει σημείο για βιβλιοθήκη, ντουλάπες με υλικά, βρύση και ράφια των παιδιών.

Στη συνέχεια, επισκεφτήκαμε την τρίτη δημοτικού και παρακολουθήσαμε το μάθημα των εργαστηρίων. Τα παιδιά χωρίστηκαν σε έξι ομάδες και κάθε ομάδα ασχολήθηκε με διαφορετική δραστηριότητα, όπως ανάγνωση λογοτεχνικών βιβλίων της επιλογής τους, επιτραπέζιο παιχνίδι για τη γραμματική των γαλλικών, όπως και ακρόαση ακουστικού παραμυθιού. Η τάξη, μάλιστα, διαθέτει και τέσσερις υπολογιστές, στους οποίους μία ομάδα μαθητών/ριών μπορεί να παίξει εκπαιδευτικά παιχνίδια γραμματικής και μαθηματικών.

Στο τέλος της ημέρας, επισκεφτήκαμε την πρώτη τάξη του γυμνασίου και συγκεκριμένα το μάθημα αγγλικών της πρώτης τάξης. Εκεί, τα παιδιά ζήτησαν να μάθουν μερικές λέξεις στα ελληνικά, τις οποίες γράψαμε στον πίνακα και αντέγραψαν στο τετράδιό τους με την αντίστοιχη μετάφραση.

# data[].attributes.body
Την Παρασκευή επισκεφτήκαμε τη δεύτερη πρώτη δημοτικού και παρακολουθήσαμε Μαθηματικά και Ορθογραφία. Η δασκάλα αξιοποίησε δικό της υλικό και τα τετράδια των παιδιών.

Η αίθουσα της τάξης είναι ευρύχωρη, φωτεινή, με πληθώρα υλικών, χώρο ξεκούρασης και βιβλιοθήκη. Επίσης, διαθέτει τον υπολογιστή της δασκάλας και δύο υπολογιστές όπου τα παιδια γράφουν αξιολογήσεις για τα βιβλία που διαβάζουν.

Στη συνέχεια, οι μαθητές/ριες συμμετείχαν σε

δραστηριότητα ζωγραφικής σε πηλό και έπειτα σε χειροτεχνίες με θέμα ένα φανταστικό ζώο. Αυτές οι δραστηριότητες πραγματοποιήθηκαν σε συνεργασία με το Νηπιαγωγείο.

Επιπλέον, στο πλαίσιο του μαθήματος της λογοτενίας, η εκπαιδευτικός Δέσποινα Καπαρινού παρουσίασε σύντομα το βιβλίο της με τίτλο:"Αστροφύλακες".

Στο τέλος της ημέρας, ευχαριστήσουμε τις συναδέλφισσες και τη διευθύντρια για την υποδοχή και τη φιλοξενία και ανανεώσαμε το ραντεβού μας για επόμενη συνάντηση!